SAWAD พุ่งแรง 7% นิวไฮรอบ 3 เดือน รับโบรกฯอัพราคาเป้า-ปรับประมาณกำไรปี 61-63 เพิ่ม 2-3%
SAWAD พุ่งแรง 7% นิวไฮรอบ 3 เดือน รับโบรกฯอัพราคาเป้า-ปรับประมาณกำไรปี 61-63 เพิ่ม 2-3% โดย ณ เวลา 10.19 น. อยู่ที่ระดับ 40 บาท เพิ่มขึ้น 2.75 บาท หรือ 7.38% สูงสุดที่ระดับ 40.50 บาท ต่ำสุดที่ระดับ 38.75 บาท มูลค่าการซื้อขาย 802.34 ล้านบาท
17 ส.ค. 2561

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10.19 น. อยู่ที่ระดับ 40 บาท เพิ่มขึ้น 2.75 บาท หรือ 7.38% สูงสุดที่ระดับ 40.50 บาท ต่ำสุดที่ระดับ 38.75 บาท มูลค่าการซื้อขาย 802.34 ล้านบาท

โดยราคาหุ้น SAWAD ปรับตัวขึ้นแรงในรอบ 3 เดือน นับตั้งแต่ราคาหุ้นปิดที่ระดับ 43.75 บาท เมื่อวันที่ 15 พ.ค. 61
ด้านนักวิเคราะห์ บล.กสิกรไทย ระบุในบทวิเคราะห์ฯ แนะนำ “ซื้อ” หุ้น SAWAD ในราคาเป้าหมายใหม่ 47.50 บาท จากเดิม 47 บาท หรือด้วย PBV กลางปี 2562 ที่ 4.1 เท่า เนื่องจากราคาหุ้นในปัจจุบันค่อนข้างถูก โดยซื้อขายด้วย PBV ปี 2562 ที่ 3.3 เท่า ในขณะนี้ (-2SD ของระดับเฉลี่ย) และ PER ที่ 14.1 เท่า (-1.75SD ของระดับเฉลี่ย)
ขณะเดียวกันมีการปรับเพิ่มประมาณการกำไรปี 2561-63 ขึ้น 2-3% เนื่องจากประเมินว่ากำไรสุทธิของบริษัทแตะระดับต่ำสุดแล้วตั้งแต่ไตรมาส 1 และคาดจะเริ่มปรับตัวดีขึ้นในช่วงครึ่งปีหลังของปี 2561 หนุนจากสินเชื่อที่เติบโตขึ้น, อัตราตอบแทนสินเชื่อที่ผ่านระดับต่ำสุดแล้ว และการตั้งสำรองที่ลดลงในช่วงครึ่งปีหลังของปีนี้ผลจากการเริ่มใช้มาตรฐานบัญชีใหม่ของ BFIT ตั้งแต่เดือน มิ.ย. ที่ผ่านมา